CELEX: 32017R1547
Language: et
Date: 2017-09-14 00:00:00
Title: Nõukogu määrus (EL) 2017/1547, 14. september 2017, millega muudetakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega

15.9.2017   
            
            
               ET
            
            
               Euroopa Liidu Teataja
            
            
               L 237/37
            
         NÕUKOGU MÄÄRUS (EL) 2017/1547,
   14. september 2017,
   millega muudetakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 215,
   võttes arvesse nõukogu 17. märtsi 2014. aasta otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (1),
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
   ning arvestades järgmist:
   
               (1)
            
            
               Nõukogu määrusega (EL) nr 269/2014 (2) jõustatakse meetmed, mis on kehtestatud otsusega 2014/145/ÜVJP.
            
         
               (2)
            
            
               Nõukogu võttis 14. septembril 2017 vastu rakendusmääruse (EL) 2017/1549, (3) millega rakendatakse määrust (EL) nr 269/2014, millega lisati asjaomaste isikute ja üksuste loetellu ettevõte „Krimmi kaubasadamad“.
            
         
               (3)
            
            
               14. septembril 2017 võttis nõukogu vastu otsuse (ÜVJP) 2017/1561, (4) millega muudetakse otsust 2014/145/ÜVJP, lisades erandi selliste maksete jaoks, mida tehakse riigiettevõttele Krimmi kaubasadamad Kertši kalasadamas, Jalta kaubasadamas ja Jevpatorija kaubasadamas osutatud teenuste eest ning Gosgidrografija poolt ja riigiettevõtte Krimmi kaubasadamad sadamaterminali filiaalide poolt osutatud teenuste eest.
            
         
               (4)
            
            
               Rakendusmääruse (EL) 2017/1549 ja otsuse (ÜVJP) 2017/1561 rakendamiseks on vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid meedet ühetaoliselt.
            
         
               (5)
            
            
               Määrust (EL) nr 269/2014 tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 269/2014 muudetakse järgmiselt.
   
               1)
            
            
               Lisatakse järgmine artikkel:
               „Artikkel 6a
               Erandina artikli 2 lõikest 2 võivad liikmesriikide pädevad asutused anda loa teha riigiettevõttele Krimmi kaubasadamad makseid Kertši kalasadamas, Jalta kaubasadamas ja Jevpatorija kaubasadamas osutatud teenuste eest ning Gosgidrografija poolt ja riigiettevõtte Krimmi kaubasadamad sadamaterminali filiaalide poolt osutatud teenuste eest.“
            
         
               2)
            
            
               Artikli 12 lõike 1 punkt a asendatakse järgmisega:
               
                           „a)
                        
                        
                           artikli 2 alusel külmutatud rahaliste vahendite ning artiklite 4, 5, 6 ja 6a alusel antud lubade kohta;“.
                        
                     
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. september 2017
      
         
            Nõukogu nimel
         
         
            eesistuja
         
         A. ANVELT
      
   
   
      (1)  ELT L 78, 17.3.2014, lk 16.
   
      (2)  Nõukogu 17. märtsi 2014. aasta määrus (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (ELT L 78, 17.3.2014, lk 6).
   
      (3)  Nõukogu 14. septembri 2017. aasta rakendusmäärus (EL) 2017/1549, millega rakendatakse määrust (EL) nr 269/2014, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (vt käesoleva Euroopa Liidu Teataja lk 44).
   
      (4)  Nõukogu 14. septembri 2017. aasta otsus (ÜVJP) 2017/1561, millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega (vt käesoleva Euroopa Liidu Teataja lk 72).